चंडीगढ़ (भुल्लर): शाहकोट उपचुनाव परिणामों की घोषणा होते ही कांग्रेसी नेताओं व वर्कर्ज ने खूब खुशियां मनाईं। 38 हजार से अधिक वोटों के अंतर से कांग्रेस के उम्मीदवार की जीत के बाद चंडीगढ़ में मौजूद पार्टी के मंत्रियों की खुशी देखने वाली थी। कैबिनेट मंत्री तृप्त राजिंद्र सिंह बाजवा और सुख सरकारिया पंजाब कांग्रेस भवन पंहुचे और पार्टी नेताओं व वर्कर्ज के साथ खुशी सांझी की। बाजवा व सरकारिया भी ढोल की थाप पर नाच उठे। इससे पहले बाजवा व सरकारिया के अलावा मंत्री गुरप्रीत कांगड़ व अन्य नेता मुख्यमंत्री कैप्टन अमरेंद्र सिंह के निवास पर पहुंचे और एक-दूसरे को मिठाई खिला कर खुशी सांझी की।